Dragi učenici,

na početku vam šaljem točne odgovore jučerašnjih zadataka. Provjerite jeste li točno odgovorili na pitanja i ispravite netočne odgovore.

Za danas vam šaljem zadatke iz jezika. Nastavljamo s ponavljanjem cjeline o riječima na sličnim zadatcima kakve smo već radili. Sutra ćete također dobiti točne odgovore kako biste mogli provjeriti svoja rješenja.

Nakon toga slijedit će zadatci koje ćete riješiti i poslati mi na provjeru. No, o tome sljedeći put!

Sretno s rješavanjem zadataka!

**August Šenoa, *Prosjak Luka***

**ODGOVORI**

1. Zato što se nije znalo tko mu je majka, a tko otac.

2. Tukla ga je i nije mu davala jesti.

3. Razbio je prozor i pobjegao kroz njega dok je baka bila na poslu.

4. Morao je prati i mesti varošku (gradsku) kuću.

5. Društvo su mu pravili propalice, razbojnici, varalice, razuzdane žene.

6. Znači da je otupio i ništa nije osjećao, ni strah ni samilost ni bilo što drugo.

7. Zato što je bio neuhranjen, preslab, kržljav.

8. Bilo mu je kao ptici koju pustiše u zrak, bilo mu je kao psetancu koje baciše u

 vodu.

9. Dok je gladan i žedan razmišljao što će dalje, prolazila je mljekarica koja mu je

 bacila dva novčića i komad kukuruzna kruha jer je mislila da je prosjak.

10. prosjak Luka

– socijalna karakterizacija: dijete bez roditelja, odbačen od društva, postaje prosjak

– etička karakterizacija: strpljiv, snalažljiv, dosjetljiv… (+ rečenice kao dokaz)

– psihološka karakterizacija: osamljen, prestrašen, tužan, ogorčen… (+ rečenice kao dokaz)

**VJEŽBANJE (RIJEČI)**

**1. Prepiši podcrtane riječi i napiši pokraj svake riječi na koji je način nastala**

(*proširivanje značenja, promjena vrste riječi, jezično posuđivanje, tvorba riječi).*

 a) Zašto si tako **nesretan**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 b) Za ručak su **medaljoni** u grašku. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 c) Posjetit ćemo **Francusku** sljedećega ljeta. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 d) Danas se dosta priča o **toleranciji**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Prepiši iz svakoga niza riječi jednu riječ koja ne pripada istoj porodici riječi.**

 a) grad – gradski – prigradski – graditelj – građanin – gradić

 b)bog – pobožan – boginja – bogat – pobožnost – božićni

**3. Razvrstaj zadane riječi prema načinu nastanka: od jedne riječi ili od dviju**

 **riječi.**

 zlatokosa, Divljanov, goloruk, konjanik, palikuća, plavokos, svjećice, mladić

 riječi nastale od jedne riječi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 riječi nastale od dviju riječi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Napiši pet novih riječi koje pripadaju istoj porodici kao i zadana riječi.**

 put – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 cvijet – ­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Poveži jednu riječi iz a) niza i jednu riječ iz b) niza te načini novu riječ –**

 **složenicu. Svaku riječ smiješ upotrijebiti samo jednom.**

a) basna, dug, most, voda, sunce, desno

 b) graditi, kosa, ruka, padati, braniti, pisati

**6. Prepiši točno napisan pojam kojim bi trebalo dopuniti rečenicu.**

a) Vozili su se novom \_\_\_\_\_\_\_\_\_\_\_\_\_\_\_ (**autocestom / auto-cestom**).

b) Kupili su \_\_\_\_\_\_\_\_\_\_\_\_\_\_\_\_ (**engleskohrvatski / englesko-hrvatski**) rječnik.

c) Postavili su \_\_\_\_\_\_\_\_\_\_\_\_\_\_\_\_\_\_\_\_ (**spomenploču / spomen-ploču**).

d) Izgubio je svoj \_\_\_\_\_\_\_\_\_\_\_\_\_\_\_\_ novi (**fotoaparat / foto-aparat**).

e) Zaustavio se na\_\_\_\_\_\_\_\_ (**hrvatskoslovenskoj / hrvatsko-slovenskoj**) granici.

f) Nije uspjela napisati svoju \_\_\_\_\_\_\_\_\_\_\_\_\_ (**auto-biografiju / autobiografiju**).

g) Šimun je po svojim postupcima ispao \_\_\_\_\_\_\_\_\_\_\_\_\_\_\_ (**nečovjek / ne čovjek**).

h) Nastojao je ostati \_\_\_\_\_\_\_\_\_\_\_\_\_\_ (**nevidljiv / ne vidljiv**).

i) Tomica \_\_\_\_\_\_\_\_\_\_\_\_\_\_\_ (**negleda / ne gleda**) ni lijevo ni desno.

j) Nije ga bilo briga \_\_\_\_\_\_\_\_\_\_\_\_\_\_ (**za nikoga / ni za koga**).

k) Divio joj se \_\_\_\_\_\_\_\_\_\_\_\_\_ (**tkogod / tko god**) ju je vidio.

**7. Prepiši rečenice i odredi vrstu podcrtanim riječima.**

a) **Lutajući** Turopoljem, Manduša je upala u močvaru. \_\_\_\_\_\_\_\_\_\_\_\_\_\_\_\_\_\_\_

b) **Lutajući** pustinjak susreo je Mandušu kraj Save. \_\_\_\_\_\_\_\_\_\_\_\_\_\_\_\_\_\_\_

c) **Što** se dogodilo? \_\_\_\_\_\_\_\_\_\_\_\_\_\_\_\_\_\_\_

d) Ispričao je **što** se dogodilo. \_\_\_\_\_\_\_\_\_\_\_\_\_\_\_\_\_\_\_

e) Grof se vratio iz **Njemačke**. \_\_\_\_\_\_\_\_\_\_\_\_\_\_\_\_\_\_\_

f) Tamo je susreo druge **njemačke** grofove. \_\_\_\_\_\_\_\_\_\_\_\_\_\_\_\_\_\_\_

**8. Prepiši rečenice i svakom frazemu pridruži odgovarajuće značenje koje ćeš**

 **pronaći među ponuđenim frazemima.**

 **Pazi, navedenih značenja ima više od zadanih frazema.** *Značenja*: škrt, darežljiv, uspješno obavlja posao, oslonac, biti pošten,

 nespretan, biti vješt u poslu, brzo.

a) Ljudima je bilo važno **ostati čistih ruku.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
b) Mlada imađaše **zlatne ruke**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
c) Zlatokosoj Manduši sve **ide od ruke**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
d) Divljan joj bijaše **desna ruka.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
e) Plemenščak je bio **široke ruke.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Prepiši riječi stranoga podrijetla i napiši njihovu hrvatsku zamjenu.**

deklinacija – ­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_

strofa – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dijalog – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

arhaizam – \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Zadatak ima dva dijela.**

* **Prepiši riječi stranoga podrijetla za koje imamo hrvatske zamjene.**
* **Napiši hrvatsku zamjenu.**

sendvič, vešmašina, džudo, pegla, šparet, sport, automobil, frižider, lojtre, špajza, kino, film

**11. U hrvatski jezik, posebno u narječja, ušle su riječi iz drugih jezika. Napiši**

 **pokraj navedenih primjera jezik iz kojega su te riječi preuzete (***talijanski,*

 *njemački, engleski, turski).*

 a) pendžer, sokak \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 b) ponistra, pomidor \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 c) hiža, rajngla \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 d) kompjutor, hit \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. Prepiši dva dijalektizma iz rečenica.**

Nad starom hižom zviždi sjever.

 Kiša i snijeg pljušte po obloku pokraj kojeg sjedi stari Pogledić.

**13. Podcrtane pojmove prepiši i napiši njihove kratice ili pokrate.** a) **Profesor** predaje u 4. **razredu** gimnazije.
 b) Sve **imenice** napiši u **genitivu** **množine** i **dativu** **jednine**.
 c) Vlada **Republike Hrvatske** povećala je **porez na dodanu vrijednost**.
 d) **Hrvatska televizija** emitira program za učenike **osnovne škole**.
 e) Ove **školske godine** redovito ću ići u **Hrvatsko narodno kazalište**.